14/10/2009 | Administración LocalMunicipal
Vimianzo
Resolución da Alcaldía sobre a incoación de oficio de expedientes de baixa no padrón municipal de habitantes

Vistos os escritos presentados por varios veciños/as deste municipio no que comunican que nos seus enderezos figuran empadroadas unhas persoas que na actualidade non se atopan residindo neste municipio. Nestes escritos rematan solicitando que se inicien os trámites correspondentes para proceder a dar de baixa no padrón municipal de habitantes as ditas persoas. Tendo en conta o establecido na Resolución do 9 de abril de 1997 da Subsecretaría do Ministerio da Presidencia pola que se dispón a publicación da Resolución do 1 de abril da presidenta do INE e do director xeral de Cooperación Territorial, pola que se ditan instruccións técnicas ós concellos sobre a xestión e revisión do padrón municipal (BOE núm.84, do 11 de abril de 1997). A referida Resolución no seu apartado de xestión de baixas e, en concreto, en relación coas baixas por inscrición indebida, no apartado C.2), establece: ‘’Que segundo o artigo 72 do Regulamento de poboación e demarcación territorial das entidades locais o Concello dará de baixa de oficio por inscrición indebida a quenes figuran empadroados incumprindo os requisitos establecidos no artigo 54 do dito regulamento, unha vez comprobada esta circunstancia no correspondente expediente no que se dará audiencia ó interesado.’’ Tendo coñecemento este Concello de que as persoas que se citan non residen no enderezo no que figuran empadroadas, segundo os informes emitidos polo policía local. Tendo en conta que lle foron notificadas os interesados as Resolucións da Alcaldía, comunicándolle a incoación de oficio do expediente para dalas de baixa no padrón municipal de habitantes e que non foi posible realizar, por non atoparse os interesados no seu enderezo. Esta notificación foi practicada con dous intentos, en distinto día e distinta hora. Tendo en conta os preceptos legais citados con anterioridade, a Alcaldía, RESOLVE: Primeiro.- Comunicarlle ás persoas que se citan que se procedeu a incoar de oficio o expediente para dalas de baixa no padrón municipal de habitantes deste municipio, por non cumprir os requisitos establecidos no artigo 54 do citado Regulamento. Segundo.- Concederlle un prazo de quince días hábiles, que se contará a partir do día seguinte da publicación deste anuncio no BOP, para que manfiesten se están ou non de acordo coa baixa, podendo alegar ou presentar os documentos e xustificacións que estimen pertinentes, co obxecto de acreditar que é neste municipio no que residen o maior número de días ó ano, ou ben manifesten de forma expresa a súa conformidade coa dita baixa, comunicando un municipio ou país no que viven habitualmente. As persoas afectadas por este expediente de oficio son as seguintes: - Anna Fiehn con enderezo no lugar e parroquia de Calo, 34 - Raul Salgueiro Rodríguez con enderezo na rúa Fonte dos Cabalos, 4-A01-A - Constantin Ionut con enderezo na rúa Trasariz, 27-1º - Juan Manuel Meno Parcero con enderezo na rúa Fonte dos Cabalos, 4-A01-A - Carmen López García con enderezo na Piroga, 21-1ºD - Bamiro - Sebastian Ionita Ioan con enderezo na rúa Trasariz, 27-1º - Vimianzo Mediante este anuncio notifícaselles as persoas citadas con anterioridade o contido desta Resolución, segundo o esixido no artigo 58.1 da Lei 30/92 da LRX-PAC, modificado pola Lei 4/1999, do 13 de xaneiro. Vimianzo, 1 de outubro de 2009. O alcalde A secretaria Alejandro Rodríguez Lema María Cristina Varela García